ประกาศธนาคารแห่งประเทศไทยประกาศธนาคารแห่งประเทศไทยเรื่องตราสารที่ให้นับเข้าเป็นเงินกองทุน------------- อาศัยอำนาจตามความในมาตรา๔ แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ (ฉบับที่ ๓) พ.ศ. ๒๕๓๕ ธนาคารแห่งประเทศไทยออกข้อกำหนดเกี่ยวกับชนิดประเภทและการคำนวณเงินที่บริษัทเงินทุนได้รับเนื่องจากการกออกตราสารแสดงสิทธิในหนี้ระยะยาวเกินห้าปีที่มีสิทธิด้อยกว่าเจ้าหนี้สามัญเพื่อถือเป็นเงินกองทุน ดังต่อไปนี้ ข้อ๑ ในประกาศนี้ (๑)"เงินกองทุนชั้นที่ ๑" หมายความถึง เงินกองทุนลำดับที่ (๑) (๒) (๓) และ (๔) ของบทนิยามเงินกองทุน ตามความในมาตรา ๔แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ (ฉบับที่ ๓) พ.ศ. ๒๕๓๕ ทั้งนี้ให้หักผลขาดทุนที่เกิดขึ้นในทุกงวดการบัญชีออกก่อน และให้หักค่าแห่งกู๊ดวิลล์ตามหลักเกณฑ์ วิธีการและเงื่อนไขที่ธนาคารแห่งประเทศไทยประกาศกำหนด (๒)"เงินกองทุนชั้นที่ ๒" หมายความถึง เงินกองทุนลำดับที่ (๕) และ (๖) ของบทนิยามเงินกองทุนตามความในมาตรา ๔แห่งพระราชบัญญัติฉบับดังกล่าวใน (๑) ข้อ๒เงินที่ได้รับจาการออกตราสารแสดงสิทธิในหนี้ระยะยาวเกินห้าปีที่มีสิทธิด้วยกว่าเจ้าหนี้สามัญซึ่งจะถือเป็นเงินกองทุนได้นั้นต้องเป็นเงินที่บริษัทเงินทุนได้รับเนื่องจากการออกตราสารแสดงสิทธิในหนี้ที่มีลักษณะคล้ายทุน (Hybrid DebtCapital Instruments) หรือตราสารหนี้ด้อยสิทธิระยะยาว (Subordinated Tem Debt)ทั้งนี้ ตามหลักเกณฑ์ วิธีการ และเงื่อนไขที่กำหนดไว้ในประกาศนี้ ข้อ๓ให้บริษัทเงินทุนยื่นคำของต่อธนาคารแห่งประเทศไทยเพื่อขออนุมัตินับเงินที่ได้รับเนื่องจากการออกเอกสารดังกล่าวเป็นเงินกองทุนชั้นที่๒ และให้นับรวมเป็นเงินกองทุนชั้นที่ ๒ ได้ เมื่อได้รับอนุมัติแล้ว ข้อ๔ตราสารแสดงสิทธิในหนี้ที่มีลักษณะคล้ายทุน (Hybrid Debt Capital Instruments) ต้องเป็นไปตามหลักเกณฑ์ดังนี้ (๑)เป็นตราสารที่ออกโดยไม่มีบุคคลใดค้ำประกัน และไม่มีทรัพย์สินใดจำนำหรือจำนองเป็นประกัน (๒)เป็นตราสารที่ไม่มีการไถ่ถอนก่อนครบกำหนด และไม่มีเงื่อนไขให้สิทธิแก่ผู้ทรงในการขอไถ่ถอนเว้นแต่ได้รับความเห็นชอบจากธนากคารแห่งประเทศไทย (๓)สิทธิได้รับชำระหนี้ตามตราสารของผู้ทรงต้องอยู่ในลำดับหลังเจ้าหนี้บริษัท (๔)บริษัทเงินทุนมีสิทธิเลื่อนกำหนดเวลาในการชำระดอกเบี้ยตามตราสารออกไปได้ในกรณีที่บริษัทเงินทุนนั้นไม่มีกำไรจากการดำเนินงานและไม่จ่ายเงินปันผลสำหรับหุ้นสามัญ และหุ้นบุริมสิทธิ ทั้งนี้ให้ถือเป็นเงินกองทุนชั้นที่ ๒ ได้ตามจำนวนที่บริษัทเงินทุนได้ชำระเต็มมูลค่าแล้ว ข้อ๕ ตราสารหนี้ด้อยสิทธิระยะยาว (SubordinatedTem Debt) ต้องเป็นไปตามหลักเกณฑ์ดังนี้ (๑)เป็นตราสารที่ออกโดยไม่มีบุคคลใดค้ำประกัน และไม่มีทรัพย์สินใดจำนำหรือจำนองเป็นประกัน (๒)เป็นตราสารที่ไม่มีการไถ่ถอนก่อนครบกำหนด เว้นแต่ได้รับความเห็นชอบจากธนาคารแห่งประเทศไทย (๓)สิทธิได้รับชำระหนี้ตามตราสารของผู้ทรง ต้องอยู่ในลำดับหลังเจ้าหนี้บริษัทแต่ในลำดับก่อนเจ้าหนี้ตามตราสารแสดงสิทธิในหนี้ที่มีลักษณะคล้ายทุนตามข้อ๔ ทั้งนี้ให้ถือเป็นเงินกองทุนชั้นที่ ๒ ได้ตามจำนวนเงินที่บริษัทเงินทุนได้รับชำระแล้ว แต่ต้องไม่เกินร้อยละ ๕๐ ของเงินกองทุนชั้นที่ ๑ของบริษัทเงินทุนนั้น และในช่วง ๕ ปีสุดท้ายก่อนกำหนดบริษัทเงินทุนต้องหักมูลค่าของตราสารหนี้ด้อยสิทธิระยะยาวส่วนที่นับเป็นเงินกองทุนชั้นที่ ๒ ออกร้อยละ ๒๐ ต่อปี ข้อ๖ประกาศนี้ให้ใช้บังคับตั้งแต่วันที่ ๑ กรกฎาคม ๒๕๓๗ เป็นต้นไป ประกาศณ วันที่ ๒๔ ธันวาคม ๒๕๓๖ วิจิตร สุพินิจ ผู้ว่าการ ธนาคารแห่งประเทศไทย[รก.๒๕๓๖/๒๒๕/๔๕พ/๒๘ ธันวาคม ๒๕๓๖]